**З А П О В Е Д**

 **№ РД-04-6374** **/ 25.05.2021 г.**

 На основание чл. 4, ал. 2 от Наредба № 8121з -968/10.12.2014 г. за правилата и нормите за пожарна безопасност при извършване на дейности в земеделските земи, чл. 3, ал. 3 и ал. 4 от Устройствения правелник на Областна дирекция „Земеделие“ и писмо с изх. № 91-253/16.04.2021 година на Директора на дирекция „Сигурност“ при Министерство на земеделието, храните и горите, с цел недопускане възникването на пожари и нанасяне щети на селскостопански инвентар, горски територии, земеделски земи, продукция.

**НАРЕЖДАМ:**

 1. **Определям настъпването етап на „Восъчна зрялост“ на посевите от житни култури и обявявам пожароопасен сезон за 2021 г. във всички земеделски територии в област София град, считано от 15.06.2021 г. до 31.10.2021 г.**

 2. За горепосочения сезон, с оглед спазване разпоредбите на ЗОЗЗ и Наредба № 8121з - 968/10.12.2014 г. за правилата и нормите за пожарна безопасност при извършване на дейности в земеделските земи, се забранява паленето на стърнища и други растителни остатъци в земеделските земи, както и използването на открити действащи огнища.

 3. Всички юридически и физически лица, собственици и ползватели на земеделски земи, както и лица, които преминават или осъществяват дейности в близост до тях следва стриктно да спазват правилата и нормите за пожарна безопасност при извършване на дейности в земеделските земи, а именно:

 3.1 Не се допуска паленето на открит огън, тютюнопушенето и паркирането на моторни превозни средства в площите с посеви и на разстояние, по - малко от 50 метра до тях, от настъпването на восъчна зрялост при житните култури до окончателното прибиране на реколтата и изораване на стърнищата.

 3.2 Не се разрешава извършването на ремонтни дейности по линейните обекти, преминаващи през и/или покрай житните площи, през периода от восъчна зрялост до прибирането на реколтата.

 3.3 Не се разрешава в земеделските земи и извън тях (слогове и крайпътни ивици) паленето на стърнища и други растителни отпадъци, както и използването на открити огнеизточници.

 4. Водачите на земеделска техника са длъжни да спазват установените правила и норми за пожарна безопасност и да могат да работят с наличните пожаротехнически средства, както и да осъществяват дейности в земеделските земи с техника, която съответства на изискванията на раздел V от Наредба № 8121з - 968/10.12.2014 г. за правилата и нормите за пожарна безопасност при извършване на дейности в земеделските земи, да зареждат гориво на пожарообезопасени места и при неработещ двигател.

 5. Лицата, изпълняващи задължения като физическа охрана и наблюдение на земеделските земи са длъжни да познават и спазват установените правила и норми за пожарна безопасност съгласно чл. 15 от горепосочената Наредба.

 6. Кметът на Столична община следва да създаде организация за обявяване със своя заповед настъпването на „Восъчна зрялост“ на посевите от житни култури и да определи мерки за осигуряване на пожарната безопасност, въз основа на постъпило писмено уведомление от Областна дирекция „Земеделие“ - София град.

 7. Всички юридически и физически лица, осъществяващи дейности в земеделските земи, следва да организират изпълнението на изискванията на ЗОЗЗ и Наредба № 8121з - 968/10/12/2014 г., да оказват съдействие на органите за пожарна безопасност на населението, да уведомят писмено съответната Районна служба „Пожарна безопасност и защита на населението“ преди започване на жътвата в площи над 100 дка, да определят и подсигурят пожарозащитни ивици в земеделските земи, засети с житни култури, както и да използват земеделска техника, която отговаря на изискванията за безопасна експлоатация.

 8. При жътва в площ над 100 дка да се осигурява дежурство на трактор с водач с прикачен плуг с минимална широчина на захвата 1м.

 9. Районната служба „Пожарна безопасност и защита на населението“ - София, и инспекторите от Областна дирекция „Земеделие“ - София град, осъществяващи дейности свързани със Закона за регистрация и контрол на земеделска и горка техника, извършват контрол по изпълнението на предвидените противопожарни мерки за недопускане възникването на пожари и нанасяне на щети на селскостопански инвентар и земеделска продукция на територията на област София град. Земеделската техника се допуска до участие в жътвената кампания, ако е преминала годишен технически преглед, съгласно изискванията на Закона за регистрация и контрол на земеделската и горската техника, или периодичен технически преглед съгласно Закона за движение по пътищата, и е осигурена с изискващите се пожаротехнически средства за първоначално гасене и искрогасители, съгласно чл. 20 от Наредбата. Допускането на земеделската техника до участие в жътвена кампания се извършва със становище на началника на РСПБЗН, директора на СДПБЗН/РДПБЗН след подадено искане по чл. 13, ал. 1, т. 3 от Наредбата с приложени документи.

 10. Непосредственото организиране на борбата с пожари се извършва от органите по пожарна безопасност и защита на населението, със съдействието на общините, собствениците и ползвателите на селскостопански инвентар и земеделски земи, както и на лицата, извършващи дейности в тях.

 11. Всяко лице забелязало пожар, е длъжно незабавно да предприеме действия за уведомяване на центровете за приемане на спешни повиквания към единния европейски номер - /112/.

 Настоящата заповед да се изпрати на Кмета на Столична община, Кметовете на районни администрации и кметства на територията на област София град, на Районната служба „Пожарна безопасност и защита на населението“ - София, Дирекция „Сигурност“ – МЗХГ и на началниците на Общинските служби по земеделие на територията на област София град, за сведение на земеделските стопани.

 Заповедта да се обяви на информационните табла в сградите на Областна дирекция „Земеделие“ - София град и Общинските служби по земеделие на територията на област София град, и да се публикува на интернет - страницата на ОД „Земеделие“ - София град.

 Контрол по изпълнението на заповедта възлагам на инж. Петя Стоева - главен директор на ГД „Аграрно развитие“ при ОДЗ - София град.

**ИНЖ. РУМЕН МИХАЙЛОВ**

*Директор на*

*Областна дирекция „Земеделие“*

*София град*

*Съгласувал:*

**Мирослава Николова**

Главен секретар на ОДЗ София град

Изготвил:

**Петьо Гергов**

мл. експерт в Д“АПФСДЧР“